ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 12/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen pitkää opetussarjaani aiheesta Jumalan todellinen luonto.
Tämä opetus on elintärkeää.
Kuten olen jo maininnut, Jumala herätti minut aamuyöllä 4.11.2014 -
ja kutsui minut muuttamaan ihmisten käsityksiä Hänestä.
Silloin heidän suhteensa Häneen muuttuisi, -
ja he muuttaisivat maailman.
Tämä on opetussarjassani tärkeintä.
Väärät raamatuntulkinnat ja väärä tapa soveltaa Raamattua -
ovat saaneet aikaan väärän käsityksen Jumalasta.
Raamattu sanoo selvästi jakeessa 1. Joh. 4:8, että Jumala on rakkaus.
Silti Raamattua lukiessa vaikuttaa usein siltä, että Jumala on vihainen, -
pyhä ja kuluttava tuli. Kaikki nämä asiat ovat totta, -
mutta Jumalan tärkein luonteenpiirre on ansaitsematon rakkaus, -
armo ja laupeus, joista useimmilla ihmisillä ei ole selvää käsitystä.
Se johtuu usein siitä, että VT:n lakia on tulkittu ja sovellettu väärin.
Olen selittänyt tätä jo pitkään. Nyt haluan esittää raamatunkohtia, -
joiden pitäisi muuttaa täysin käsityksesi Jumalasta, -
lain antamisen syistä ja suhteestamme Häneen, -
jos annat Raamatun opettaa itseäsi.
Valitettavasti monet eivät anna Raamatun häiritä uskomuksiaan.
Heille perinteet ja ihmisten luomat opit ovat Raamattua tärkeämpiä.
Osa teistä on kuullut tämän tarinan. Vuosia sitten toimin pastorina -
Texasin Childressissa. Olin vasta aloittelemassa Herran työtä -
ja maalasin välillä ihmisten taloja saadakseni voita leivän päälle.
Yksi asiakkaistani oli nainen, joka kävi baptistikirkossa.
Todistin hänelle Herrasta koko viikon, jonka maalasin hänen taloaan.
Viikon lopulla hän sanoi. "Olet mukava nuorimies. Miksi lähdit baptisteista?
Siellä tarvitaan kaltaisiasi nuoria."
Sanoin, että sain Pyhän Hengen kasteen, ja minut heitettiin ulos.
Hän kysyi, mitä se tarkoitti. Oliko se kielillä puhumista?
Sanoin, että siihen liittyy muutakin, mutta kielillä puhuminen on osa sitä.
Kun kerroin puhuvani kielillä, minua ei enää haluttu seurakuntaan.
Hän totesi, että minut heitettäisiin ulos heidänkin seurakunnastaan.
Luin hänelle jakeen 1. Kor. 14:39 "...älkääkä estäkö kielillä puhumasta."
Kysyin, kuinka he saattoivat toimia Raamatun Sanaa vastaan.
Hän katsoi minuun aivan vakavana ja sanoi: -
"Raamatussa on paljon sellaista, mihin emme usko."
Kuinka puhua järkeä ihmisille, -
joiden elämässä Raamattu ei ole korkein auktoriteetti?
Jos olet yksi niistä, jotka eivät anna Raamatun vaikuttaa uskoonsa -
vaan uskovat kaiken sen, mitä heille on opetettu, en voi vakuuttaa sinua.
Jos taas väität uskovasi kaiken, mitä Raamatussa sanotaan, -
opetukseni pitäisi vaikuttaa sinuun. Katso jaetta 1. Kor. 15:55.
"Kuolema, missä on sinun voittosi? Kuolema, missä on sinun otasi?"
1. korinttilaiskirjeen luvussa 15 puhutaan siitä, -
että kaikki nousevat kerran kuolleista ja saavat uuden ruumiin, -
eivät vain ne, jotka pelastuvat. Pelastetut menevät Jumalan luo, -
kun taas kadotetut kohtaavat ikuisen tuomion.
Jakeessa 1. Kor. 15:55 siis sanotaan: "Kuolema, missä on sinun voittosi?
Kuolema, missä on sinun otasi?" Seuraavassa jakeessa sanotaan: -
"Mutta kuoleman ota on synti, ja synnin voima on laki."
Tämä on voimakas väite. "Synnin voima on laki."
Osa teistä on varmasti sitä mieltä, ettei tämä voi olla oikein, -
koska monien mielestä Jumala antoi lain murtaakseen synnin vallan.
Lain tehtävä on kuitenkin voimistaa syntiä ja synnin otetta sinusta.
Tämä on todella syvällinen raamatunkohta.
Jos uskot Raamattuun ja annat sen vaikuttaa uskoosi, -
joudut ehkä muuttamaan teologiaasi. Jumala ei antanut lakia siksi, -
että se murtaisi synnin vallan, vaan vahvistaakseen syntiä.
Miksi Jumala antaisi jotain, joka vahvistaa syntiä sen sijaan, -
että vahvistaisi sinua taistelussasi syntiä vastaan?
Hyvä kysymys. Miten vastaisit siihen?
Useimmat uskovat, että Herra antoi lain murtamaan synnin vallan.
Ei, vaan sen tarkoitus oli vahvistaa syntiä ja sen valtaa meihin.
Jumala teki sen, koska synti oli jo kukistanut meidät.
Olen puhunut tästä jo monta kertaa tämän sarjan aikana.
Useimmat uskovat, että omat syntiset tekomme tekevät meistä syntisiä.
Raamattu kuitenkin opettaa mm. jakeessa Room. 5:12, -
että teemme syntiä, koska olemme luonnostamme synnintekijöitä.
Synti tuli maailmaan yhden ihmisen synnin takia, ja sen kautta -
kuolema tuli meidän kaikkien ylle. Omat, yksittäiset syntiset tekosi -
eivät tee sinusta syntistä, vaan teet syntiä, koska olet syntinen.
Tämä on tärkeää, koska moni luulee tekojensa tekevän hänestä syntisen.
Jos hänen tekonsa ovat parempia kuin muiden teot, -
hän arvelee olevansa vähemmän syntinen ja lähempänä Jumalaa.
Raamattu ei opeta niin. Olet synnintekijä luonnostasi.
Olet syntynyt synnissä. Sinussa on ollut syntinen luonto syntymästä asti.
Lapsia ei tarvitse opettaa tekemään syntiä vaan olemaan tekemättä sitä.
Ihmiset, jotka eivät ymmärrä tätä, vertaavat itseään toisiin ihmisiin -
ja mittaavat itsensä omalla itsellään. Jae 2. Kor. 10:12 puhuu tästä.
Moni ajattelee saavansa Jumalan hyväksynnän, koska on melko pyhä -
verrattuna muihin, ikään kuin Jumalan pitäisi hyväksyä tietty määrä ihmisiä.
Jos kaikki elävät synnissä, moni haluaa olla yksi parhaista syntisistä.
Raamattu ei opeta näin. Jos luotat omaan pyhyyteesi ja hyviin tekoihisi, -
saatat olla minua parempi tai jopa paras koskaan elänyt syntinen, -
mutta jakeen Jaak. 2:10 mukaan olet siitä huolimatta syntinen, -
sillä jos rikot lain yhdessäkin kohtaa, olet syyllinen kaikkiin muihinkin.
Jos teet pienenkin virheen, ajat vaikka vähän ylinopeutta, -
olet rikkonut käskyn, jonka mukaan tulee noudattaa maansa lakeja.
Moni teistä repii ehkä hiuksiaan ja miettii, miten tämä on mahdollista.
Jumala ei antanut lakia, jotta voisit voittaa synnin, -
sillä synti oli jo tuhonnut sinut. Vaikka eläisit melko pyhän elämän -
muuhun maailmaan verrattuna ja olisit koko maailman paras ihminen, -
sinussa on silti syntinen luonto.
Sinun on hyväksyttävä, ettet voi lähestyä Jumalaa tekojesi perusteella.
Room. 3:23 "Kaikki ovat syntiä teh- neet ja ovat Jumalan kirkkautta vailla."
Siksi kaikki tarvitsevat Pelastajaa.
Koska jotkut kuvittelevat olevansa muita parempia -
ja uskovat saavansa Jumalan hyväksynnän sillä perusteella, -
lain tehtävä on voimistaa syntiä ja herättää se eloon sisälläsi.
Lain tarkoitus ei ole voimistaa sinua taistelussasi syntiä vastaan, -
vaan vahvistaa syntiä, koska synti oli jo tietämättäsi lyönyt sinut.
Siksi Jumala antoi lain, ja synnin ote sinusta vahvistui.
Olen kertonut, että kasvoin uskovassa perheessä ja tulin uskoon 8-vuotiaana.
Olen elänyt todella pyhää elämää verrattuna kaikkiin muihin.
Lopulta aloin luottaa omaan pyhyyteeni ja hyvyyteeni -
ja ajattelin, että Jumalalla oli velvollisuus tehdä jotain hyväkseni.
Moni ajattelee näin, vaikka ilmaisee sen eri tavalla.
Jos heidän rukouksiinsa ei vastata, he lukevat Raamattua enemmän, -
rukoilevat ja käyvät kirkossa enemmän ollakseen pyhempiä, -
jotta Jumala koskettaisi heitä.
Ei se niin toimi. Silti moni kuvittelee automaattisesti, -
että saadakseen lisää vastauksia on tehtävä enemmän töitä.
Heidän pitäisi vain luottaa enemmän Jumalaan, ei luottaa itseensä.
Se on varma tie tuhoon. Kuinka murtaa tuo eksytys ja saada ihmiset -
lakkaamaan suorittamasta? Kaikki maailmassa perustuu suorittamiseen.
Ylennyksen tai palkankorotuksen saaminen tai palkatuksi tuleminen -
perustuu aina suoritukseen. Täytyy pistää ansioluettelo kuntoon -
tai tehdä enemmän ja paremmin töitä kuin vieressä istuva kollega.
Kaikki maailman järjestelmässä perustuu suorituksiin.
Valitettavasti monet jopa uskovien avioliitoista -
ja ihmissuhteista yleensä perustuvat suorittamiseen.
En usko, että asian tulisi olla näin. Jakeen Ef. 5:25 mukaan -
miehen tulisi rakastaa vaimoaan kuten Kristus rakastaa seurakuntaa.
Kristus ei rakastanut meitä siksi, että olimme niin kauniita ja hyviä, -
että Hänen oli pakko saada meidät, vaan koska Hän itse on rakkaus.
Kristus rakasti seurakuntaa ehdoitta. Meidän pitäisi rakastaa puolisoamme -
samalla tavalla ja olla valmiita kuolemaan hänen puolestaan.
Sadat ihmiset ovat tulleet luokseni avioliittoneuvontaan.
He sanovat tietävänsä nämä asiat, mutta heidän mielestään jokin asia -
puolison käytöksessä oikeuttaa heidät olemaan rakastamatta häntä.
Heidän rakkautensa siis riippuu puolison suorituksista.
Emme rakasta tai hyväksy muita ihmisiä, etenkään puolisoamme, -
koska he ansaitsevat sen, vaan koska olemme täynnä Jumalan rakkautta.
Silti moni puolustelee puolisonsa vääränlaista kohtelua sillä, -
ettei tämä ansaitse muuta. Liike-elämässä ja perheissä, -
kaikessa ihmisten välisessä toiminnassa vallitsee sama käytäntö: -
kohtelemme ihmisiä heidän ansionsa mukaan. Jumala ei anna meille -
ansiomme mukaan, sillä muuten menisimme kaikki helvettiin.
Yksikään ihminen ei ansaitse Häneltä mitään. Tarvitsemme Hänen armoaan.
Kuinka Jumala sai meidät luopumaan suorituksiin perustuvasta ajattelusta?
Hän asetti riman niin korkealle ja kauas ulottuviltamme, -
ettemme edes kuvittelisi voivamme luoda yhteyttä Häneen itse, -
vaan heittäytyisimme armon varaan. Laki vahvisti synnin otetta meistä.
Se teki pienimmästäkin rikkeestä valtavan suuren, -
sillä jos rikkoo lain pienimmänkin käskyn, on rikkonut kaikki muutkin.
Herra teki tämän, jotta meitä ei arvioitaisi suhteessa muihin.
Et saa 90:tä prosenttia siunauksista, jos noudatat lakia 90-prosenttisesti.
Ellet saa tästä kokeesta täysiä pisteitä, reputat sen.
Ellet tee kaikkea täydellisesti, saat kirouksen, et siunausta.
Tällä tavalla laki voimistaa syntiä.
En tehnyt joitakin asioita, joita monet muut tekivät, -
mutta tein silti syntiä ja olin Jumalan kirkkautta vailla.
Koska en noudattanut lakia täydellisesti, olin yhtä syyllinen -
kuin murhaajat, avionrikkojat, juopot, huumeriippuvaiset tai kuka tahansa.
Kun laki tuli, se vahvisti syntiä.
1. Kor. 15:56 on upea jae. Kuten sanoin ohjelman alussa, -
jos väität, että Jumalan Sana hallitsee elämääsi, -
kuinka yhdistät tämän jakeen tähänastiseen toimintaasi?
Laki ei muodosta askelmia suhteeseen Jumalan kanssa.
Lain tehtävä oli vahvistaa syntiä suurentamalla pienimmätkin rikkeet -
sellaisiin mittoihin, että ne voivat tappaa sinut -
ja saisivat sinut vaipumaan epätoivoon yrittäessäsi pelastaa itsesi.
Laki tuo mukanaan toivottomuutta, syyllisyyttä ja tuomiota.
Se sanotaan monissa raamatun- kohdissa, joista puhun myöhemmin.
Jos elät lain alla, synti hallitsee sinua.
Room. 6:14 "Sillä synnin ei pidä teitä vallitseman, koska ette ole lain alla, -
vaan armon alla." Tämä mukaan voimme siis sanoa kääntäen, -
että jos elät lain etkä armon alla, synti hallitsee sinua.
Usko pois.
Muistan, kun olin juuri kääntynyt Herran puoleen. Rakastin Häntä, -
ja suhteeni Häneen muutti minua, mutta en heti ymmärtänyt -
näitä asioita, joista nyt puhun. Jumalan rakkaus motivoi minua, -
mutta sekoitin rakkautta Jumalaan hyviin tekoihin ja suorituksiin.
Muistan, että eräänä päivänä pysyin kotona ja luin Raamattua -
siitä asti, kun aamulla heräsin aina siihen asti, kun menin nukkumaan.
Olin hereillä ehkä 17 tuntia ja luin Raamattua 16 tuntia.
Luin Markuksen evankeliumista Ilmestyskirjaan asti.
Luin yhtä kirjaa vaille koko Uuden testamentin yhdessä päivässä.
Kun olin valmis ja menin nukkumaan, olin todella ylpeä suorituksestani.
Olin varma, että olin tehnyt Jumalaan suuren vaikutuksen.
Olin vielä suoritusmentaliteetin alla ja ajattelin saavani Jumalalta -
jotain ylimääräistä etua päivän viettämisestä Raamattua lukemalla.
Koska ajattelin näin, olin lain alla.
Laki voimistaa syntiä. Sain aika hyvän suorituksen, 16 tuntia.
Luin lähes kaikki Uuden testamentin kirjat, mutta kun ajattelin tätä -
ja rukoilin innoissani omasta pyhyydestäni ja hyvyydestäni, -
mieleeni tuli ajatus: "Olit hereillä 17 tuntia, mutta luit Raamattua -
vain 16 tuntia. Mihin oikein haaskasit tuon yhden tunnin?"
Kun menin nukkumaan, minulla oli syyllinen olo, -
sillä en ollut tehnyt kaikkea täydellisesti. Annoin vain 16 tuntia, -
en kaikkia 17:ää, jotka olin hereillä. Juuri tällainen laki on.
Jos yrität suorittaa, saatat olla parempi kuin minä tai joku muu, -
mutta et koskaan ole täydellinen. On itsepetosta kuvitella, -
että voit saada teoillasi yhteyden täydelliseen ja pyhään Jumalaan.
Et voi olla Häneen yhteydessä tai luoda suhdetta Häneen -
oman "täydellisyytesi" kautta, sillä et ole koskaan täydellinen.
Teitpä mitä tahansa, olet parhaimmillasikin -
vähemmän kuin Jumala tarkoitti sinun olevan.
Tämä on shokki monille, koska he ajattelevat toisin.
Useimmat vertaavat itseään muihin ja uskovat, -
että Jumala hyväksyy heidät, jos he tekevät parhaansa, -
mutta Jumala on täydellinen.
Joko ansaitset Hänen suosionsa olemalla täydellisen puhdas -
tai uskot Pelastajaan ja saat sen Hänen tekojensa kautta.
Voit valita vain jommankumman, et näiden kahden yhdistelmää.
Tässä todella monet erehtyvät. Siksi lain tehtävä on vahvistaa syntiä.
Laki asettaa pyhyyden riman niin korkealle, -
että jos teet pienimmänkin virheen, olet saastainen ja kelvoton Jumalalle.
Se antoi synnille vallan sinuun. Synti hallitsee suorittajia.
Minäkin luin Raamattua 16 tuntia yhden päivän aikana, -
mutta koska olin suorittaja, olisin voinut olla vielä parempi -
ja menin nukkumaan masentuneena, -
koska olin pettänyt Jumalan enkä antanut Hänelle parastani.
Teitpä mitä tahansa, et ole koskaan täydellinen -
etkä voi kehuskella sillä Jumalalle. Olen etsinyt Jumalaa 46 vuotta -
kaikesta sydämestäni. Teen sen eteen kaiken mahdollisen, -
mutta en voi luoda suhdetta Häneen tekemällä kaiken vaaditun.
En voi kehuskella teoillani enkä sillä, kuinka monia kosketan.
Jos yrittäisin pelastaa itseni ja rakentaa suhteen Jumalaan -
tekojeni avulla, olisin kadotettu, koska kaiken voisi tehdä paremmin.
En ole ikinä tehnyt mitään täydel- lisesti, mutta olen löytänyt vapauden.
Jumalalla ei ole koskaan ollut palveluksessaan ketään pätevää.
Abraham teki pahoja virheitä, mutta oli silti Jumalan ystävä.
Daavid teki aviorikoksen ja yritti peitellä sitä murhalla, -
mutta Jumala käytti häntä niin paljon, että puhumme hänestä yhä.
Olen löytänyt Jumalan armon. Armo ja laki ovat vastakohtia.
Laissa ei ollut lainkaan armoa. Lakiin kuului uhreja ja muita asioita, -
jotka ennakoivat armoa, joka tulisi Jeesuksen kautta, -
mutta laki itsessään ei jakanut ihmisille lainkaan armoa.
Se ennusti Jeesuksen tuloa, mutta lain tehtävä oli vahvistaa syntiä.
Sen ei ollut tarkoitus vahvistaa sinua taistelussasi syntiä vastaan.
Jos voit ymmärtää tämän ja jatkossa lukemani raamatunkohdat, -
suhteesi Jumalaan ja käsityksesi Hänestä voi muuttua lopullisesti.
Hän ei antanut lakia siksi, että olisi ankara ja vaativa Jumala, -
vaan jotta lakkaisit luottamasta itseesi ja ottaisit vastaan suhteen Häneen -
ilmaisena lahjana uskomalla Jeesuksen työhön puolestasi.
MUUTTUNEET SYDÄMET
Henkesi muuttui, kun synnyit uudesti. Se luotiin vanhurskaaksi ja pyhäksi.
Jakeen Ef. 1:13 mukaan Pyhä Henki sinetöi sinut.
Pyhä Henki on sulkenut sisäänsä täydellisen, -
uudestisyntyneen henkesi. Jos olet antanut elämäsi Jumalalle -
ja seuraat Häntä, olet menestys, vaikka joutuisit vankilaan.
Sinulle on valehdeltu. Jumala on mieltynyt sinuun ja rakastaa sinua -
enemmän kuin kukaan meistä tietää.
Minulla ei enää ollut mitään syytä -
olla sairas, kärsiä kivuista tai pelätä.
Ajattelin, etten ollut tarpeeksi hyvä. Jumala ei antaisi tekojani anteeksi.
Sitten törmäsin Andrewin opetukseen Jumalan luonteesta YouTubessa.
Se muutti elämäni.
Haluan vain kiittää Andrewia kaikesta siitä, mitä hän opettaa.
Hän on siunaus koko maailmalle.
OLE OSA MUUTOSTA JA UUDISTUMISTA.
TULE YHTEISTYÖKUMPPANIKSEMME.
Kutsun sinut Coloradoon viettämään kanssamme hienon viikon -
raamattukoulumme uusissa tiloissa.
Kesän raamattukonferenssi järjestetään 29.6.―3.7.2015.
Se sopii perheille, sillä siellä on mukavaa ohjelmaa -
niin aikuisille, lapsille kuin nuorillekin.
Kokouksia on aamuin illoin.
Aamulla puhuvat raamattukoulumme opettajat, illalla palvelen minä.
Tulemme pitämään hauskaa Woodland Parkin uusissa tiloissa.
Muista siis konferenssimme 29.6.―3.7.2015 Coloradossa.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Kiitos, ystävät ja yhteistyökumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Yksi heistä on Melody Koop.
Rakastin ja palvelin Jeesusta jo ennen Charikseen tuloa.
Johdin pienryhmiä, mutta työni ei kantanut hedelmää.
Aina silloin tällöin tuntui, että pystyin auttamaan näitä naisia, -
mutta Charis-koulu on varustanut minut palvelemaan tehokkaammin.
Olen kasvanut sammakonpoikasesta ihmiseksi, joka rakastaa toisia -
ja tietää, kuinka palvella heitä.
Toisena opiskeluvuotenani pääsin 2 viikon lähetysmatkalle Saksaan.
Siellä ymmärsin, että evankeliointi on Jumalan suunnitelma minulle.
Haluan mennä eri maihin perustamaan erilaisia ryhmiä -
ja evankelioida ihmisiä. En malta odottaa, mitä Jumala haluaa tehdä.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa jo 20 vuotta.
Suomennos: Anni Lähteenmäki